ПРОТОКОЛ № 2
от заседание на Комисия по правни въпроси 
на Висшия съдебен съвет,
проведено на 14 януари 2013 г.

Днес, 14 януари 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав: 
     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	НЕЗАБРАВКА СТОЕВА
							ЮЛИЯ КОВАЧЕВА
							КАРОЛИНА НЕДЕЛЧЕВА
							СВЕТЛА ПЕТКОВА
ОТСЪСТВАЛИ: Няма

На заседанието присъстваха от администрацията на ВСС: Саша Харитонова –  директор дирекция “Правна”.

По дневния ред

1.ОТНОСНО: Писмо от Сдружение „Сефита”, относно предвиждани мероприятия, касаещи подобряване на дейността на вещите лица при възлагане на съдебни експертизи. 
Приложение: Писмо № 97-00-006/7.01.1013 г.

КОМИСИЯТА ПО ПРАВНИ ВЪПРОСИ
Р Е Ш И:
	
Възлага на експертните сътрудници на комисията да изготвят проект на отговор по поставените въпроси.	

2.ОТНОСНО: Проект на Правила за преместване по реда на чл. 194 от ЗСВ. 

КОМИСИЯТА ПО ПРАВНИ ВЪПРОСИ
Р Е Ш И:

Предлага на Висшия съдебен съвет да приеме Правила за преместване по реда на чл. 194 от ЗСВ. 

3.ОТНОСНО:  Обсъждане на основни насоки за работа по изготвяне на Правила относно реда за провеждане на конкурсите и за избор на административни ръководители в органите на съдебната власт. 

След обсъждане, дебати и предложения за начина, по който следва да се изработят Правилата и тяхното съдържание, 

КОМИСИЯТА ПО ПРАВНИ ВЪПРОСИ
Р Е Ш И:

3.1. Разделя Правилата относно реда за провеждане на конкурсите и за избор на административни ръководители в органите на съдебната власт на: 
- Правила за провеждане на конкурсите за назначаване на младши съдии и младши прокурори, за първоначално назначаване на съдии, прокурори и следователи и за повишаване в длъжност и преместване на съдии, прокурори и следователи в органите на съдебната власт.
- Правила за избор на административни ръководители в органите на съдебната власт. 
3.2. Възлага на експертните сътрудници да обобщят направените от членовете на комисията предложения за следващото заседание на комисията. 

4.ОТНОСНО: Проект на Вътрешни правила за условията и реда за сключване на граждански договори, които нямат за предмет обществена поръчка.

КОМИСИЯТА ПО ПРАВНИ ВЪПРОСИ
Р Е Ш И:

Предлага на Висшия съдебен съвет да приеме Вътрешни правила за условията и реда за сключване на граждански договори, които нямат за предмет обществена поръчка.

Предложения за включване на проекти на решения от днешното заседание на комисията в Дневния ред за следващо заседание на ВСС.

КОМИСИЯТА ПО ПРАВНИ ВЪПРОСИ
Р Е Ш И:

В Дневния ред за заседанието на ВСС, на 17.01.2013 г. да се включат:
- Проект на Правила за преместване по реда на чл. 194 от ЗСВ. 
- Проект на Вътрешни правила за условията и реда за сключване на граждански договори, които нямат за предмет обществена поръчка.

14.01.2013 г. 		                       ПРЕДСЕДАТЕЛ:/п/
		     
                  ЮЛИАНА КОЛЕВА